Diari Oficial de la Generalitat Valenciana


Sumari del DOGV 5611, del 02-10-2007 (2007/11749)

ORDE de 19 de setembre de 2007, de la consellera de Cultura i Esport, per la qual es deleguen determinades atribucions en els òrgans superiors i directius del departament.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5611

Data del DOGV
:   02-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11079


Data del document
:   19-09-2007

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * competència administrativa
    * administració regional
    * delegació de poders

ORDE de 19 de setembre de 2007, de la consellera de Cultura i Esport, per la qual es deleguen determinades atribucions en els òrgans superiors i directius del departament. [2007/11508]  
A fi d'aconseguir una major eficàcia i agilitat en la gestió dels assumptes la competència dels quals té assignada este departament, és oportú delegar determinades atribucions del titular en els òrgans superiors i directius del departament.  
En virtut d'això i de conformitat amb el que establixen els articles 28 i 63 de la Llei del Consell i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Primer  
Es delega en els secretaris autonòmics, el subsecretari i els directors generals de la conselleria de Cultura i Esport, dins dels seus respectius àmbits funcionals:  
1. L'exercici de les facultats en matèria de contractació administrativa dels contractes menors que corresponguen a crèdits consignats en el capítol II dels pressupostos d'esta conselleria.  
2. La retenció de crèdit, l'autorització de la despesa, la disposició del crèdit, el reconeixement de l'obligació i la proposta de pagament relatius als contractes menors a què es referix l'apartat anterior.  
Segon  
Es delega en el subsecretari de la conselleria de Cultura i Esport:  
1. La facultat de resoldre els recursos d'alçada que s'interposen contra els actes i les resolucions dels titulars de les secretaries autonòmiques del departament.  
2. La resolució de les reclamacions prèvies a la via judicial civil relatives a l'àmbit funcional d'esta conselleria.  
3. Les facultats en matèria de contractació de dret privat, així com els actes de retenció de crèdit, autorització de la despesa, reconeixement de l'obligació i proposta de pagament relatius a esta contractació.  
4. L'exercici de les facultats en matèria de contractació administrativa, dins dels límits legals i pressupostaris, sense perjuí que en esta orde o en altres disposicions vigents es deleguen o desconcentren en altres òrgans del departament.  
5. Els actes de retenció de crèdit, autorització de la despesa, disposició de crèdit, reconeixement de l'obligació i proposta de pagament, dins dels límits legals i pressupostaris, sense perjuí dels que estiguen delegats o desconcentrats en altres òrgans.  
6. L'adopció d'acords sobre transferències i habilitacions de crèdits a què es referix l'article 36 del text refós de la Llei d'hisenda pública de la Generalitat Valenciana, aprovat per Decret Legislatiu de 26 de juny de 1991.  
7. La resolució dels procediments administratius de responsabilitat patrimonial a què es referix l'article 142 de la Llei 30/1992, de 26 de novembre, de Règim Rurídic de les Administracions Públiques i del Procediment Administratiu Comú, i que corresponguen a l'àmbit competencial d'este departament.  
Tercer  
1. La present delegació d'atribucions pot ser revocada en qualsevol moment per l'òrgan delegatori, d'acord amb l'article 63.5 de la Llei del Consell.  
2. Les atribucions que es deleguen en la present orde poden ser advocades en els termes i amb els requisits que establix l'article 14 de la Llei 30/1992, de 26 de novembre, abans mencionada.  
Quart  
1. Sempre que es faça ús d'esta delegació d'atribucions, s'haurà de fer constar expressament en la resolució o acte adoptats, els quals es consideraran dictats per l'òrgan delegatori.  
2. Les atribucions que s'exercisquen per delegació no poden ser objecte de delegació a un altre òrgan.  
DISPOSICIÓ ADDICIONAL  
Les propostes de contractació i dels actes de contingut econòmic que es deleguen, podran ser formulades pels caps de les unitats administratives gestores dels expedients corresponents.  
DISPOSICIONS FINALS  
Primera  
S'autoritza el subsecretari de la conselleria de Cultura i Esport perquè dicte les instruccions necessàries per al compliment i el desplegament de la present orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 19 de setembre de 2007  
La consellera de Cultura i Esport,  
TRINIDAD MARÍA MIRÓ MIRA